Els Bombers localitzen unes 5.000 plantes de marihuana durant l'extinció d'un incendi a Tarragona
Els fets es van produir el passat dimecres, 15 de gener | La droga es va dur a la incineradora de Riuclar, per tal de destruir-la
per Tarragona Digital dilluns, 20 de gener 2020 - 13:37h
El passat dimecres, 15 de gener, l’alerta d’un incendi en una nau abandonada al polígon industrial Riuclar, a Tarragona, va permetre descobrir una gran plantació de marihuana. All lloc dels fets, mentre es duien a terme les tasques d’extinció del foc, els Bombers hi van detectar un problema elèctric, arran d’una instal·lació precària que servia per subministrar llum i calor a les plantes.
L’endemà, amb una ordre judicial, els Mossos d’Esquadra van accedir a l’interior de la construcció industrial, on van trobar fins a 4.950 plantes de marihuana, 200 transformadors elèctrics i diversos filtres per evitar que l’olor de la droga se sentís a l’exterior de la nau.
Destrucció de la droga
Segons avançava el ‘Diari de Tarragona’, la major part de les plantes es van dur a la incineradora de Riuclar, per tal de destruir-les, i una petita mostra es va lliurar al laboratori, per tal d’analitzar-la. Ara per ara, no hi ha detencions però la investigació segueix oberta.
Detenen dos veïns de Salou que cultivaven marihuana en una nau industrial d'Esparreguera
Investiguen per tràfic de drogues el propietari d'un 'grow shop' de Torredembarra
Els treballadors d'un concorregut hotel català, en peu de guerra contra el seu propietari
Pateix un infart al volant i acaba encastant-se contra un fanal a TGN
Bombers Incendi Tarragona Droga Tarragonès